techiaith/cofnodycynulliad_en-cy huggingface dataset:
English: Well, I think recognising professional qualifications would be a huge assistance. I think scrapping some of the barriers in terms of food exports - there are still some frustrations in that area. So those would certainly be areas where we would want to see the barriers removed. So that's where we could benefit in terms of where we are now with the European Union. So, certainly, we would want to take the EU agreement, and use that as a starting point, or a baseline, for the future. But, if possible, we would want to build on that.
Welsh: Wel, dwi'n meddwl y byddai cydnabod professional qualifications yn help aruthrol. Dwi'n meddwl y byddai cael gwared â rhai o'r barriers o ran allforion bwyd - mae yna rai rhwystredigaethau dal yna o hyd. Ac felly, byddai'r rheini yn feysydd, yn sicr, y byddem ni eisiau gweld bod y barriers yna yn dod i lawr. Felly, dyna ble y gallem ni elwa o ble ydym ni ar hyn o bryd gyda'r Undeb Ewropeaidd. Felly, yn sicr, y cytundeb gyda'r Undeb Ewropeaidd, byddem ni eisiau hwnna fel isafswm o ble byddem ni eisiau bod yn y dyfodol. Ond, os yn bosib, dŷn ni eisiau adeiladu ar ben hynny.
English: Thank you very much, Chair. Just a few specifics. Can you set out when the concordat for international trade will be signed, first of all?
Welsh: Diolch yn fawr, Gadeirydd. Jest rhai pethau penodol. Allwch chi olrhain pryd bydd y concordat ar fasnach ryngwladol yn cael ei lofnodi yn y lle cyntaf?
English: Well, we've been pushing for this for very many months, as you're aware. Of course, the concordat is the process in terms of how the devolved administrations do engage with trade negotiations. Now, what's happened to date is that officials have seen a draft, and we are relatively comfortable, in terms of where that's at at the moment. But we are waiting for that write-around within the UK Government, because it is broader than simply looking at trade. But in terms of being positive, the UK Government is acting as though the concordats are already in place. And, therefore, there are already discussions at a ministerial level happening regularly. In terms of the Trade Bill, they have pledged that there will be a despatch box commitment that will, more or less, set out what we expect to see in the concordat. And I've emphasised time and again to the relevant Minister that our priority is to settle this concordat as soon as possible. Obviously, COIVD's had an impact on their ability to get this concordat in place within Government.
Welsh: Wel, rŷn ni wedi bod yn pwyso am hyn ers misoedd lawer, fel rŷch chi'n ymwybodol. Wrth gwrs, y concordat yw'r broses o sut mae'r devolved administrations yn ymwneud gyda'r trafodaethau ynglŷn â masnach. Beth sydd wedi digwydd hyd yn hyn yw mae swyddogion wedi gweld drafft ohono, ac rŷn ni'n eithaf cyfforddus, mwy neu lai, gyda ble mae'r drafft ar hyn o bryd. Ond, rŷn ni'n aros am y write-around yna tu mewn i Lywodraeth y Deyrnas Unedig, achos mae'n ehangach na jest edrych ar fasnach. Ond, o ran bod yn bositif, mae Llywodraeth Prydain yn actio, mwy neu lai, fel petai'r concordat yn ei le yn barod. So, eisoes, mae trafodaeth gyda Gweinidogion yn digwydd yn rheolaidd. O ran y Trade Bill, maen nhw wedi addo i ni nawr y bydd despatch box commitment fydd, mwy neu lai, yn dweud beth rŷn ni'n disgwyl ei weld yn y concordat. A dwi wedi pwysleisio dro ar ôl tro i'r Gweinidog priodol ein blaenoriaeth ni i setlo y concordat yma cyn gynted ag sy'n bosibl. Yn amlwg, mae COIVD wedi cael effaith ar eu gallu nhw i gael y cytundeb yma yn y Llywodraeth.
English: Thank you for that. Therefore, can you confirm that the draft concordat on international trade that your officials have seen - ? Can you confirm that that draft and that the Welsh Government's work does give the Welsh Government its desired role in future UK trade negotiations? Are you happy with that draft? And can I just push you a little further as to when you would expect see that the concordat signed?
Welsh: Diolch am hynny. Felly, allwch chi gadarnhau bod y drafft o'r concordat ar y fasnach ryngwladol mae'ch swyddogion wedi'i weld - ? Fedrwch chi gadarnhau bod gwaith Llywodraeth Cymru, sydd eisoes wedi bod yn seiliedig arno, yn cynnig y rôl y byddai Llywodraeth Cymru yn dymuno ei chael yn nhrafodaethau masnach y Deyrnas Unedig yn y dyfodol? Hynny yw, ydych chi'n hapus efo'r drafft yna? Ac allaf i eich pwsio chi ychydig ymhellach ar bryd yn union ydych chi'n gallu gweld bydd yna lofnodi ar y concordat?
English: Well, what we've been pushing for is that there should be a role for Wales in terms of the pre-negotiations; what happens if we don't reach agreement - what the dispute mechanism is - that there should be a forum established for trade; that details as to how we share information are provided. All of that, more or less, is happening. So, from that perspective, we're quite comfortable. All that remains for us to agree is what our role in the negotiations themselves should be. By the time you get to the negotiations, virtually everything's in place; you know what the mandate is. So, the prior role is, perhaps, more important. But that's the only thing that we're still waiting to hear on, and we have made it clear that we would like a seat at the table, if possible. But that's the only thing that we're waiting to hear on.
Welsh: Wel, beth rŷn ni wedi bod yn pwyso amdano yw bod yna rôl i Gymru, o ran pre-negotiations; beth sy'n digwydd os nad ŷm ni'n cytuno - beth yw'r dispute mechanism - bod yna fforwm yn cael ei sefydlu ar gyfer masnach; bod yna fanylion ynglŷn â sut rŷn ni'n rhannu gwybodaeth. Felly, mae hynny i gyd, mwy neu lai, yn digwydd. Felly, o ran hynny, rŷn ni'n eithaf cyfforddus. Yr unig beth sydd ar ôl i ni gytuno arni yw beth yw'n rôl ni yn y trafodaethau eu hunain. Nawr, erbyn i chi gyrraedd y trafodaethau, mae popeth, mwy neu lai, yn ei le; rŷch chi'n gwybod beth yw'r mandate, ac ati. Felly, mae'r rôl cyn hynny, os rhywbeth, yn bwysicach. Ond hwnna yw'r unig beth rŷn ni'n dal i aros i'w glywed, ac rŷn ni wedi ei gwneud hi'n glir y byddem ni'n hoffi cael sedd wrth y bwrdd, os yn bosibl. Ond hwnnw yw'r unig beth rŷn ni'n aros i glywed arno nawr.
English: Is there any hope that there will be any movement on that, or will this concordat remain unsigned?
Welsh: Ac oes gobaith bod yna symud ar y mater yna, neu fydd y concordat yma yn aros heb ei lofnodi?
English: Well, we hope that it'll be signed; we've asked time and time again. They understand how important it is to for us that we do have something formal in place. So, at the moment, it's working, but it's informal. So, for me, it is important that we continue to keep the pressure up. But there is no clarity as of yet as to when that will happen.
Welsh: Wel, rŷn ni'n gobeithio y bydd e'n cael ei lofnod; rŷn ni wedi gofyn dro ar ôl tro i'r Gweinidog. Maen nhw'n deall pa mor bwysig yw hi i ni ein bod ni'n cael rhywbeth ffurfiol yn ei le. Felly, ar hyn o bryd, mae'n gweithio, ond dyw e ddim yn ffurfiol. Felly, i fi, mae'n bwysig ein bod ni yn cario ymlaen i bwyso. Ond, na, does dim eglurder eto ynglŷn â phryd bydd hynny'n digwydd.
English: Thank you for that. Just a general question to conclude - you've mentioned, in passing, coronavirus, so can I ask you in general terms whether you as Welsh Government have assessed the impact of coronavirus on Welsh international trade?
Welsh: Diolch am hynna. A jest cwestiwn cyffredinol i gloi - rydych chi wedi cyfeirio, wrth basio, eisoes at y coronafeirws, felly allaf i jest ofyn yn gyffredinol: ydych chi fel Llywodraeth Cymru wedi asesu effaith y coronafeirws ar fasnach ryngwladol Cymru?
English: Good afternoon and welcome to this Plenary session. Before we begin, I need to set out a few points. A Plenary meeting held by video-conference in accordance with the Standing Orders of the Welsh Parliament constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting and these are noted on your agenda. I would also remind Members that Standing Orders relating to order in Plenary meetings apply to this meeting.
Welsh: Prynhawn da a chroeso i'r Cyfarfod Llawn yma. Cyn i ni ddechrau, dwi angen nodi ychydig bwyntiau. Mae Cyfarfod Llawn heddiw yn cael ei gynnal drwy gynhadledd fideo yn unol â Rheolau Sefydlog Senedd Cymru yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw ac mae'r rhain wedi eu nodi ar eich agenda. Dwi eisiau hefyd atgoffa'r Aelodau fod y Rheolau Sefydlog sy'n ymwneud â threfn yn y Cyfarfod Llawn yn gymwys i'r cyfarfod yma.
English: Today, we gather as a Senedd following the desperately sad news of the death of our friend Mohammad Asghar. His death came as a cruelly unexpected blow. Oscar was a proud representative of his party, his region and his country. He was one of the characters of our Senedd, and as we, his friends and colleagues, try to comprehend the news, our thoughts of course turn to warmly commemorating Oscar and to extending our sympathies to his family. To do so, may I ask our Senedd to observe a minute's silence in tribute to Mohammad Asghar, Member of the Senedd for South Wales East?
Welsh: Heddiw, yr ydym ni yn cwrdd fel Senedd yn dilyn y newyddion trist iawn ddoe am farwolaeth ein cyfaill Mohammad Asghar. Mae'r golled yn un greulon o sydyn. Mi oedd Oscar yn gynrychiolydd balch o'i blaid, ei ranbarth a'i wlad. Mi oedd yn un o gymeriadau ein Senedd, ac wrth i ni i gyd, fel ei gydweithwyr a'i gyfeillion, geisio dygymod gyda'r newyddion, mae ein meddyliau wrth gwrs yn troi i gofio'n annwyl am Oscar ac i gydymdeimlo gyda'i deulu. I wneud hynny, felly, a gaf i ofyn i'n Senedd ymdawelu am funud mewn teyrnged i Mohammad Asghar, Aelod o'r Senedd dros Ddwyrain De Cymru?
English: It's with sadness that I speak today following the news of the death of Mohammad Asghar. My sincere condolences and love go to his beloved wife and daughter, to whom he was devoted, and his extended family and friends. Oscar was very proud to represent south-east Wales in the Senedd, and was keen to work across political divides with others for the benefit of the communities that he represented. He was a passionate advocate of community cohesion, encouraging young people, and not forgetting, as has been said, a Welsh cricket team. I remember, a few years ago, myself, Oscar, and John Griffiths were at an event with Newport Youth Council. Oscar talked about the challenges he had faced and his diverse experiences, from near- professional cricketer, to pilot, to accountant, to politician, amongst others. He told all those young people that the world was their oyster, that there was nothing that they couldn't do. He was always friendly, respectful and proud, always quick to find the funny side of things and make people feel at ease. He will be missed by many friends here, in Newport, and across south-east Wales.
Welsh: Gyda thristwch yr wyf yn siarad heddiw yn dilyn y newyddion am farwolaeth Mohammad Asghar. Anfonaf fy nghydymdeimlad diffuant a'm cariad at ei wraig a'i ferch annwyl yr oedd yn meddwl y byd ohonynt, a'i deulu estynedig a'i ffrindiau. Roedd Oscar yn falch iawn o gynrychioli de-ddwyrain Cymru yn y Senedd, ac roedd yn awyddus i weithio ar draws rhaniadau gwleidyddol gydag eraill er budd y cymunedau yr oedd yn eu cynrychioli. Roedd yn eiriolwr brwd dros gydlyniant cymunedol, yn annog pobl ifanc, a heb anghofio, fel y dywedwyd, dros dîm criced i Gymru. Cofiaf, ychydig flynyddoedd yn ôl, roedd Oscar, John Griffiths a minnau mewn digwyddiad gyda Chyngor Ieuenctid Casnewydd. Siaradodd Oscar am yr heriau yr oedd wedi'u hwynebu a'i brofiadau amrywiol, o fod yn gricedwr lled-broffesiynol, peilot, cyfrifydd, a gwleidydd ymysg pethau eraill. Dywedodd wrth yr holl bobl ifanc hynny fod yr holl fyd o fewn eu gafael ac nad oedd dim na allen nhw ei wneud. Roedd bob amser yn gyfeillgar, yn barchus ac yn falch, bob amser yn gyflym yn dod o hyd i ochr ddoniol pethau a gwneud i bobl deimlo'n gartrefol. Bydd llawer o ffrindiau yma, yng Nghasnewydd, ac ar draws y de-ddwyrain yn ei golli.
English: Thanks, Llywydd. Diolch, Llywydd. Very shocking news yesterday - I don't think we can fail to be moved by the contributions. I'd like to wish Oscar's family, friends, his staff and Conservative colleagues condolences from everybody in the Welsh National Party. Oscar - I'll smile now, because he always made me smile - I first met him before 2007; 2004 I think it was. We did a lot of work together on setting up an equality section, and he was extremely helpful; we went to his office in Newport, we worked together, went through lists. He was clearly very well respected in his community, and it was a real pleasure to work with him. He left Plaid Cymru and joined the Conservatives, and that didn't change anything at all - nothing at all. Every time I saw him, he spoke, we'd always have a joke, which would be lovely. One of the benefits of moving across the Chamber was to be sat near Oscar, because, every single day, he would go past and there would be some joke to share, and he always spoke, and not everybody does that. And he was such a genuine, genuine man. We would sometimes go to more private areas and just discuss matters, really, shared experiences, his experience in the Senedd. And I think more should really have been made, and should be made, of the fact that he was the first person of colour elected to the Welsh Parliament - the Senedd. Everyone's mentioned his passion for cricket and sports, but what I'll carry with me - and all of us will, really - is Oscar, Oscar the man. And may he rest in peace.
Welsh: Diolch, Llywydd. Newyddion brawychus iawn ddoe - nid wyf yn credu y gallwn beidio â chael ein cyffwrdd gan y cyfraniadau. Hoffwn gyfleu cydymdeimlad pawb yn y Welsh National Party i deulu Oscar a'i staff a'i gyd-Aelodau Ceidwadol. Oscar - gwenaf nawr, oherwydd roedd bob amser yn gwneud imi wenu - fe wnes i gyfarfod ag ef gyntaf cyn 2007; 2004 rwy'n credu oedd hi. Gwnaethom lawer o waith gyda'n gilydd i sefydlu adran ar gydraddoldeb, ac roedd yn gymwynasgar dros ben; aethom i'w swyddfa yng Nghasnewydd, buom yn gweithio gyda'n gilydd, gan fynd drwy restrau. Roedd yn amlwg ei fod yn uchel iawn ei barch yn ei gymuned, ac roedd yn bleser gwirioneddol gweithio gydag ef. Gadawodd Blaid Cymru ac ymuno â'r Ceidwadwyr, ac ni wnaeth hynny newid dim o gwbl - dim byd o gwbl. Bob tro imi ei weld, siaradai, byddem bob amser yn rhannu jôc, a fyddai'n hyfryd. Un o fanteision symud ar draws y Siambr oedd cael eistedd yn ymyl Oscar, oherwydd, bob dydd, byddai'n mynd heibio a byddai rhyw jôc i'w rhannu, ac roedd bob amser yn siarad, ac nid pawb sy'n gwneud hynny. Ac roedd yn ddyn diffuant, mor ddiffuant. Byddem weithiau'n mynd i fannau mwy preifat ac yn trafod materion mewn gwirionedd, yn rhannu profiadau, ei brofiad yn y Senedd. A chredaf y dylai mwy o sylw fod wedi'i wneud, ac y dylid gwneud mwy o sylw, o'r ffaith mai ef oedd yr unigolyn croenliw cyntaf i'w ethol i Senedd Cymru. Soniodd pawb am ei angerdd dros griced a chwaraeon, ond yr hyn y byddaf i'n ei gofio - fel y bydd pob un ohonom ni, mewn gwirionedd - yw Oscar, Oscar y dyn. A bydded iddo orffwys mewn hedd.
English: I am extremely saddened and, indeed, shocked by the passing of our dear friend and colleague, Oscar. The pain and grief Firdaus and Natasha now face on the loss of such a wonderful man is unimaginable. However, please know that you are in our thoughts and prayers. Now, I sat next to Oscar in the Chamber, and there was never a dull moment. I will always remember his participation in the many speeches, such as only last week, in which he so enthusiastically contributed. There were his many other heartfelt contributions, especially at our Welsh Conservative Party conferences, where he always stood up and spoke up loud and proud for Wales, the United Kingdom, its people and our Queen. Now, throughout this lockdown period, he has kept me smiling on social media. He has clapped for carers. He taught us how to make Dalgona coffee and his special breakfast. He showed us his morning exercise routine, and he learned British Sign Language. Earlier this month, however, he shared an important message, that racism should end. Thank you, Oscar. You will never be forgotten. Keep smiling; you leave a legacy behind that we should all be proud to follow. Diolch.
Welsh: Rwy'n hynod o drist ac, yn wir, wedi fy syfrdanu gan farwolaeth ein cyfaill annwyl a'n cyd-Aelod Oscar. Mae'r boen a'r galar a wyneba Firdaus a Natasha nawr wrth golli dyn mor anhygoel yn annirnadwy. Fodd bynnag, bydded ichi wybod eich bod yn ein meddyliau a'n gweddïau. Nawr, eisteddais wrth ymyl Oscar yn y Siambr, ac nid oedd byth eiliad diflas. Byddaf bob amser yn ei gofio yn cyfrannu at y llu o areithiau, megis dim ond yr wythnos diwethaf pan gyfrannodd mor frwd. Roedd cyfraniadau niferus eraill a wnaeth o'r galon, yn enwedig yng nghynadleddau Plaid Geidwadol Cymru, lle y safodd bob amser a siarad yn uchel ac yn falch dros Gymru, y Deyrnas Unedig, ei phobl a'n brenhines. Nawr, drwy gydol y cyfnod hwn o gyfyngiadau symud, cadwodd wên ar fy wyneb drwy'r cyfryngau cymdeithasol. Mae wedi curo dwylo dros ofalwyr. Dysgodd i ni sut i wneud coffi Dalgona a'i frecwast arbennig. Dangosodd i ni ei drefn ymarfer corff boreol, ac fe ddysgodd Iaith Arwyddion Prydain. Yn gynharach y mis hwn, fodd bynnag, rhannodd neges bwysig, y dylai hiliaeth ddod i ben. Diolch Oscar. Ni fyddwch byth yn angof. Daliwch i wenu; rydych yn gadael gwaddol ar eich ôl y dylem ni i gyd fod yn falch o'i ddilyn. Diolch.
English: I remember, the first week I was elected to the Senedd, Oscar taking a number of new Members out for dinner and insisting that he must pay. And that's when I first got to really know Oscar, and those of us in the tea room will so often remember that phrase, 'This is on me', in the tea room. Oscar was just such a generous man in his words and in his deeds. What I do recall about Oscar so often is the big slap on the back that he would give me. He used to give me an extra big slap on the back somehow when he would walk past me in the corridor or as I walked into the Chamber, but, so often, it was when I was walking from the kitchen on the third floor back to my office with a cup of tea in my hand, and the end of that story I don't need to tell. But Oscar will so, so be missed, and of course he'll also be missed on our committee, the committee that I'm privileged to chair, here in the Senedd. Oscar will be sorely, sorely missed. He was just such a generous person, and my thoughts, of course, to Firdaus and Natasha above all. But you will be sorely missed, Oscar. Diolch, Llywydd.
Welsh: Rwy'n cofio, yr wythnos gyntaf i mi gael fy ethol i'r Senedd, Oscar yn mynd â nifer o aelodau newydd allan am ginio a mynnu ei fod yn talu. A dyna pryd y deuthum i adnabod Oscar yn iawn am y tro cyntaf, a bydd y rheini ohonom ni yn yr ystafell de yn cofio'r ymadrodd hwnnw, 'Fi sy'n talu', yn yr ystafell de. Roedd Oscar yn wir yn ddyn mor hael gyda'i eiriau a gyda'i weithredoedd. Yr hyn rwy'n ei gofio am Oscar mor aml yw'r ergyd fawr a fyddai'n ei tharo ar fy nghefn. Arferai roi ergyd fawr iawn imi ar fy nghefn rywsut pan fyddwn yn cerdded heibio yn y coridor neu wrth imi gerdded i mewn i'r Siambr, ond yn aml pan oeddwn yn cerdded o'r gegin ar y trydydd llawr yn ôl i'm swyddfa gyda phaned o de yn fy llaw, ac nid oes angen i mi ddweud beth oedd diwedd y stori honno. Ond bydd hiraeth enfawr ar ôl Oscar, ac wrth gwrs bydd hiraeth ar ei ôl yn ein pwyllgor, y pwyllgor y mae'n fraint imi ei gadeirio, yma yn y Senedd. Bydd colled fawr iawn ar ôl Oscar. Roedd yn berson mor hael, ac yn bennaf oll cydymdeimlaf wrth gwrs â Firdaus a Natasha. Ond bydd colled enfawr ar eich ôl, Oscar. Diolch, Llywydd.
English: Thank you for this valuable opportunity to pay tribute to Mohammad Asghar. It is a very sad day, with the horrifically sudden news that emerged yesterday of the death of Oscar. I recall another day back in 2007 very clearly, when Oscar was elected to the same benches as me in the third Assembly. He was a conscientious member of our group in that Assembly, and as chair of that group, I always appreciated his contribution to our proceedings. We remember many stories, and many of those stories have been told here this afternoon. But today is a very sad day, and we send our deepest condolences to the family and friends of Mohammad Asghar today. Rest in peace, Oscar.
Welsh: Diolch am y cyfle gwerthfawr yma i draddodi teyrnged i Mohammad Asghar. Mae yn ddiwrnod trist iawn, yn wir, gyda'r newyddion brawychus o sydyn ddoe am farwolaeth Oscar. Dwi'n cofio y diwrnod arall hwnnw yn 2007 yn glir iawn, ac Oscar yn cael ei ethol i'r un meinciau â mi yn y drydydd Cynulliad. Bu'n aelod cydwybodol o'n grŵp ni yn y Cynulliad hwnnw, ac fel cadeirydd y grŵp, roeddwn wastad yn werthfawrogol o'i gyfraniad i'n trafodaethau. Rydym ni'n cofio'r hanesion, ac mae nifer ohonyn nhw eisoes wedi'u holrhain yma heddiw. Ond mae heddiw yn ddiwrnod trist. Danfonwn ein cydymdeimlad mwyaf dwys i deulu a ffrindiau Mohammad Asghar heddiw. Gorffwys mewn hedd, Oscar.
English: Llywydd, we've heard that our dear friend, Oscar, had a very eclectic approach to public life, and a great ability to live with political paradox. And above all, he was a generous man. We've heard so many tributes to his generosity. So many indeed that I fear our caterers' stock on the stock market is likely to slide unless they find another champion customer very quickly. The other thing that we've heard repeatedly this afternoon is the word 'tolerance'. For Oscar, tolerance did not mean indifference; it meant affection and understanding, and he brought that to inter-faith dialogue in a most remarkable way. I remember him taking me to the Sikh temple in Splott and talking about the value and the wonder of the Sikh tradition, and their particular reverence and way of approaching the divine, and that just summed up Oscar's spirit and humanity for me. He also had a great love of the best British traditions, above all the Crown and cricket. He thought these belonged to the whole Commonwealth and they were not merely British treasures. The way he talked about them was just a wonder to behold. We're marking the sad passing of a dear friend who has left us with so many happy memories and an inspiring way to approach life in all its variety and wonder, and in this time of deep sorrow we remember his family, particularly his widow, Firdaus, and daughter, Natasha. May they be comforted by the contribution he has made to Wales and, indeed, to further the spirit of generosity and tolerance worldwide.
Welsh: Llywydd, rydym ni wedi clywed bod ein cyfaill annwyl, Oscar, yn ymwneud â bywyd cyhoeddus yn ei ffordd ddihafal ei hun, a bod ganddo allu anhygoel i fyw gyda pharadocs gwleidyddol. Ac yn anad dim, roedd yn ddyn hael. Rydym ni wedi clywed cymaint o deyrngedau i'w haelioni. Yn wir, mae arnaf ofn bod stoc ein harlwywyr ar y farchnad stoc yn debygol o lithro oni bai eu bod yn cael pencampwr o gwsmer arall yn gyflym iawn. Y peth arall a glywsom ni dro ar ôl tro y prynhawn yma yw'r gair 'goddefgarwch'. I Oscar, nid oedd goddefgarwch yn golygu difaterwch; golygai anwyldeb a dealltwriaeth, ac fe gyfrannodd yn y modd hwnnw at drafodaethau rhyng-ffydd mewn ffordd ryfeddol iawn. Rwy'n ei gofio yn mynd â mi i'r deml Sikhaidd yn y Sblot ac yn sôn am werth a rhyfeddod y traddodiad Sikh, a'u parch a'u hymagwedd benodol at y dwyfol, ac roedd hynny'n crynhoi ysbryd a dynoliaeth Oscar i'r dim i mi. Roedd ganddo hefyd gariad mawr at y traddodiadau Prydeinig gorau, yn fwy na dim y Goron a chriced. Credai fod y rhain yn perthyn i'r Gymanwlad gyfan ac nad trysorau Prydeinig yn unig oeddent. Roedd y ffordd yr oedd yn sôn amdanyn nhw yn rhyfeddod llwyr. Rydym yn nodi marwolaeth drist cyfaill annwyl sydd wedi ein gadael gyda chymaint o atgofion hapus ac ymagwedd ysbrydoledig tuag at fywyd yn ei holl amrywiaeth a rhyfeddod, ac yn y cyfnod hwn o dristwch dwfn rydym yn cofio am ei deulu, yn enwedig am ei weddw, Firdaus, a'i ferch, Natasha. Boed iddyn nhw gael eu cysuro gan y cyfraniad a wnaeth i Gymru ac, yn wir, at hyrwyddo ysbryd o haelioni a goddefgarwch yn fyd-eang.
English: Thank you to you all.
Welsh: Diolch i chi i gyd.